*A szolgák ekkor visszamentek a főpapokhoz és farizeusokhoz, akik ezt kérdezték tőlük: „Miért nem hoztátok ide?”* (Jn 7,45)

Az összegyűltek között voltak olyanok, akiknek parancsot kellett volna teljesíteni. A leírtak alapján rájuk különleges módon hatottak Jézus szavai. Átjárta őket Jézus lénye, szeretete és érthetetlenné vált a kiadott parancs értelme. Nem tudjuk, de valószínű, hogy induláskor egyet értettek a paranccsal, de a beszéd hatása és Jézus közelsége átformálta őket. Ő ma is így hat az emberekre!

A farizeusok és főpapok számára Jézus egy veszélyes eset volt. Szemükben túl nagy tömegekre hatott, veszélyeztette hatalmukat, befolyásukat és a várható következményeket nem is tudták felmérni. Megoldandó problémát jelentett, „mihamarabb legyünk túl rajta” felkiáltással. Ezért a kíméletlen kérdés.

Jézus hat az emberekre. Engedd, hogy hatása átformáljon az Ő képére. *Vadon Gyula*